| MGP Nordic 2009 |
| --- |
|  |
| **Dato:** | 28. november 2009 |
| **Sted:** | TV-huset, Stockholm, Sverige |
| **Programleder:** | Ola Lindholm |
| **Arrangør:** | Sveriges flagg Sveriges Television |
| **Deltakere:** | 8 sanger |
| **Vinner:** | Sveriges flagg Sverige«En vanlig dag» |
| **Artist:** | Ulrik Munther |
| 

|  |  |  |
| --- | --- | --- |
| MGP Nordic 2008 | Fil:Logo for the Melodi Grand Prix Junior – MGPjr.png |  |

 |

**MGP Nordic 2009** var den femte og foreløpig siste utgaven av MGP Nordic, en nordisk, tv-sendt sangkonkurranse for barn mellom 8 og 15 år. Konkurransen ble arrangert i TV-huset i Stockholm i Sverige lørdag 28. november 2009. Danmark, Finland, Norge og Sverige deltok med to sanger hver, og vinneren ble svenske Ulrik Munther med «En vanlig dag». Dette var Sveriges første seier i konkurransen.

Bakgrunnen
----------

Det var femte og foreløpig siste gang MGP Nordic ble arrangert, og andre gang den ble holdt i Sverige. Programleder var Ola Lindholm, mens Marthe Sveberg Bjørstad kommenterte sendingen for norske seere.

Hvert av de deltakende landene holdt en nasjonal finale i forveien. NRK arrangerte MGPjr 2009 i september, der Jørgen Dahl Moe vant med «Din egen vei». Andreplassen Mystery fikk også delta i MGP Nordic, siden hvert land stilte med to sanger.

Sendingen
---------

De åtte artistene fremførte låtene sine før seerne i hvert land kunne stemme på sangene via telefon. Det var ikke mulig å stemme på sangene fra eget land. Det beste bidraget fra hvert land gikk deretter videre til en superfinale der de fire sangene ble fremført på nytt. Finske Amanda, danske PelleB, norske Jørgen og svenske Ulrik gikk videre til superfinalen.

I avstemningen vant Ulrik en klar seier med toppoeng fra de tre andre landene. Dette var første gang Sverige vant MGP Nordic. Danmark ble nummer to, mens Finland og Norge endte på delt tredjeplass.

Resultat
--------

**Første runde**

| Nr. | Land | Språk | Artist | Tittel | Norsk oversettelse | Resultat |
| --- | --- | --- | --- | --- | --- | --- |
| 1 | Norges flagg Norge | Norsk | Mystery | «Rock e sunt» | *Rock er sunt* | Ute |
| 2 | Finlands flagg Finland | Svensk | Amanda | «Jag vill leva» | *Jeg vil leve* | Superfinale |
| 3 | Danmarks flagg Danmark | Dansk | PelleB | «Kun min» | *Bare min* | Superfinale |
| 4 | Norges flagg Norge | Norsk | Jørgen | «Din egen vei» | – | Superfinale |
| 5 | Finlands flagg Finland | Svensk | The Black White Boys | «Kommer du ihåg mig?» | *Husker du meg?* | Ute |
| 6 | Sveriges flagg Sverige | Svensk | Ulrik | «En vanlig dag» | – | Superfinale |
| 7 | Danmarks flagg Danmark | Dansk | Engledrys | «Familien – min bedste ven» | *Familien – min beste venn* | Ute |
| 8 | Sveriges flagg Sverige | Svensk | Rebecca | «Skaffa en annan tjej» | *Skaff en annen jente* | Ute |

**Superfinale**

| Nr. | Land | Artist | Tittel | Poeng | Plass |
| --- | --- | --- | --- | --- | --- |
| 2 | Finlands flagg Finland | Amanda | «Jag vill leva» | 20 | 3 |
| 3 | Danmarks flagg Danmark | PelleB | «Kun min» | 28 | 2 |
| 4 | Norges flagg Norge | Jørgen | «Din egen vei» | 20 | 3 |
| **6** | **Sveriges flagg Sverige** | **Ulrik** | **«En vanlig dag»** | **36** | **1** |

Avstemning
----------

Resultatet ble avgjort av seernes telefonstemmer, og det var ikke mulig å stemme på sangene fra eget land. Hvert land ga 12 poeng til den sangen som fikk flest telefonstemmer, 8 poeng til andreplassen og 6 poeng til sangen med færrest telefonstemmer. Svenske Ulrik var favoritten i alle land. 

| Nr. | Deltaker | Telefonstemmer | Totalt |
| --- | --- | --- | --- |
| Finlands flagg | Danmarks flagg | Norges flagg | Sveriges flagg |
| 2 | Finlands flagg Amanda | – | 6 | 6 | 8 | 20 |
| 3 | Danmarks flagg PelleB | 8 | – | 8 | 12 | 28 |
| 4 | Norges flagg Jørgen | 6 | 8 | – | 6 | 20 |
| **6** | **Sveriges flagg UIrik** | **12** | **12** | **12** | – | **36** |

Siste MGP Nordic
----------------

Dette var foreløpig siste gang den nordiske konkurransen ble arrangert. MGP Nordic 2010 skulle egentlig holdes i Norge, men finalen ble avlyst noen måneder i forveien og har ikke blitt arrangert siden. Årsaken var at Danmark ønsket å satse på sin nasjonale finale, mens SVT la sin nasjonale konkurranse, *Lilla Melodifestivalen*, på is frem til 2012.

Se også
-------

* Junior Eurovision Song Contest 2009

Referanser
----------

1. ↑  «MGP Nordic-finale i Stockholm». Norsk rikskringkasting. Besøkt 19. november 2016.
2. ↑  «MGPjr 2008 – finale». Norsk rikskringkasting. 5. september 2008. Besøkt 12. november 2016.
3. ↑  Harbo, Daniel Pinheiro (28. november 2009). «Jørgen: – Drømmer om å synge med Kurt». *VG Nett*.
4. ↑  Første sejr til Sverige: Ulrik vandt MGP Nordic 2009 – melodigrandprix.net
5. ↑  Ighanian, Catherine Gunshot (5. mai 2010). «Stopp for MGP Nordic». *VG Nett*.

Eksterne lenker
---------------

* NRKs side om MGP Nordic
* SVTs side om MGP Nordic
* YLEs side om MGP Nordic
* DRs side om MGP Nordic